

|  |  |
| --- | --- |
| ED  ΕΛΛΗΝΙΚΗ ΔΗΜΟΚΡΑΤΙΑ  ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ,  ΠΕΡΙΦΕΡΕΙΑΚΗ ΔΙΕΥΘΥΝΣΗ Α/ΘΜΙΑΣ & Β/ΘΜΙΑΣ ΕΚΠ/ΣΗΣ ΠΕΛΟΠΟΝΝΗΣΟΥ | **Κλημέντι,** **17/2/2021**  **Αρ. Πρωτ.: 10**  **ΠΡΟΣ:**  **1**. **Σχολικές Μονάδες Α/θμιας & B/θμιας Εκπ/σης Π.Δ.Ε. Πελοποννήσου & Δυτ. Ελλάδας** *(μέσω των Δ/νσεων Α/θμιας & Β/θμιας Εκπ/σης Πελοποννήσου & Δυτ. Ελλάδας & και των Υπευθύνων Σχολ. Δραστ/των, ΠΕ/ΠΘ)*  **2. Σχολικές μονάδες Α/θμιας & Β/θμιας Εκπ/σης Ζακύνθου** (*Μέσω των Υπευθύνων Σχολ. Δραστ/των των Δ/νσεων Α/θμιας & Β/θμιας Εκπ/σης Ζακύνθου)*    **ΚΟΙΝ:** Όπως αναφέρονται στο τέλος του εγγράφου |
| **Κ.Π.Ε. ΣΙΚΥΩΝΙΩΝ**  Ταχ. Δ/νση: ΚΛΗΜΕΝΤΙ ΚΟΡΙΝΘΙΑΣ, 20200  ΤΗΛ. 2742071400  e-mail: [mail@kpe-sikyon.kor.sch.gr](mailto:mail@kpe-sikyon.kor.sch.gr)  [kpesikyon@gmail.com](mailto:kpesikyon@gmail.com)  Ιστοσελίδα: <http://kpe-sikyon.kor.sch.gr>  Πληροφορίες: Ματσούκα Γεωργία |

**ΘΕΜΑ: Πρόσκληση σε εξ αποστάσεως διήμερο επιμορφωτικό σεμινάριο με τίτλο**

«**Η Κορινθιακή σταφίδα στα Προγράμματα Εκπαίδευσης για την Αειφόρο Ανάπτυξη»**

Το Κέντρο Περιβαλλοντικής Εκπαίδευσης Σικυωνίων με το Μεσογειακό Γραφείο Πληροφόρησης (MIO-ECSDE), το Διεθνές Δίκτυο MEdIES, τα Κ.Π.Ε. Καλαμάτας, Καστρίου, Κλειτορίας-Ακράτας, Κρεστένων, Λιθακιάς, Μεσολογγίου, Μολάων, Νέας Κίου και την Έδρα /Δίκτυο UNESCO-ΕΚΠΑ "Διαχείριση και Εκπαίδευση για την Αειφόρο Ανάπτυξη στη Μεσόγειο "UNESCO-ΕΚΠΑ σε συνεργασία με τις/τους Υπευθύνους Περιβαλλοντικής Εκπαίδευσης/Σχολικών Δραστηριοτήτων/Πολιτιστικών Θεμάτων των Δ/σεων Α/θμιας Εκπ/σης Αργολίδας, Αχαΐας, Ζακύνθου, Ηλείας, Κορινθίας και Β/θμιας Εκπ/σης Αργολίδας, Αχαΐας, Κορινθίας, συνδιοργανώνει σύγχρονο από απόσταση (webinar) διήμερο επιμορφωτικό σεμινάριο για τους εκπαιδευτικούς Α/θμιας και Β/θμιας Εκπαίδευσης των Π.Δ.Ε. Πελοποννήσου & Δυτικής Ελλάδας και της Περιφερειακής Ενότητας Ζακύνθου με τίτλο:

«**Η Κορινθιακή σταφίδα στα Προγράμματα Εκπαίδευσης για την Αειφόρο Ανάπτυξη»**

Το επιμορφωτικό σεμινάριο έχει σχεδιαστεί και θα υλοποιηθεί σε δύο ημέρες.

Η πρώτη ημέρα **Τετάρτη 14-4-2021** **και ώρες 17.30 - 20.30** θα περιλαμβάνει τη θεωρητική προσέγγιση του θέματος και η δεύτερη ημέρα **Παρασκευή 16-4-2021** **και ώρες 18.00 - 20.30** την παιδαγωγική προσέγγιση του θέματος.

Το πρόγραμμα της πρώτης ημέρας έχει ως εξής:

|  |  |
| --- | --- |
| **Πρόγραμμα σεμιναρίου 14/4/2021** | |
| **17.00-17.30** | Άνοιγμα πλατφόρμας - Εξοικείωση και επίλυση τεχνικών προβλημάτων |
| **17.30-17.40** | **Καλωσόρισμα** και ενημέρωση σχετικά με τις διαδικασίες της 1ης και της 2ης ημέρας |
| **17.40-17.55** | **Χαιρετισμοί** |
| **17.55-18.10** | **Στοχοθεσία σεμιναρίου**  *Γεωργία Ματσούκα,**Γεωπόνος, Αναπληρώτρια Υπεύθυνη Κέντρου Περιβαλλοντικής Εκπαίδευσης Σικυωνίων* |
| **18.10-18.35** | **Θεματική προσέγγιση της Εκπαίδευσης Αειφόρου Ανάπτυξης με αντικείμενο την Κορινθιακή σταφίδα**  *Μιχαήλ Σκούλλος, Ομότιμος Καθηγητής Χημείας Περιβάλλοντος και Ωκεανογραφίας στο Εθνικό και Καποδιστριακό Πανεπιστήμιο Αθηνών (ΕΚΠΑ), Διευθυντής Έδρας και Δικτύου UNESCO Διαχείριση & Εκπαίδευση για την Αειφόρο Ανάπτυξη στη Μεσόγειο του ΕΚΠΑ. Πρόεδρος του MIO-ECSDE (Μεσογειακό Γραφείο Πληροφόρησης για το Περιβάλλον, τον Πολιτισμό και την Αειφόρο Ανάπτυξη), Συντονιστής του διεθνούς Δικτύου MEdIES για την Εκπαίδευση για την Αειφόρο Ανάπτυξη (ΕΑΑ), Συν-Πρόεδρος της Επιτροπής για τις Διεθνείς Πολιτικές του Προγράμματος GAP UNESCO για την Εκπαίδευση για την Αειφόρο Ανάπτυξη* |
| **18.35-18.50** | **Κορινθιακή σταφίδα: Από τον Όμηρο στην Unesco**  *Μιχάλης Καρβέλας, M.Sc. Χημικός, Μ.Β.Α., Υπεύθυνος Ερευνητικών Έργων Παναιγιαλείου Ένωσης Συνεταιρισμών (Π.Ε.Σ), Συντάκτης Δελτίου Στοιχείου Άυλης Πολιτιστικής Κληρονομιάς* |
| **18.50-19.00** | **Διάλειμμα** |
| **19.00-19.20** | **Από το «θαύμα» στην καταστροφή: Η Κορινθιακή σταφίδα και η ελληνική οικονομία στο 19ο αιώνα**  *Βασίλης Πατρώνης, Καθηγητής Τμήματος Οικονομικών Επιστημών του Πανεπιστημίου Πατρών* |
| **19.20-19.40** | **Η διατροφική αξία της Κορινθιακής σταφίδας**  *Βάιος Καραθάνος, Καθηγητής Φυσικοχημείας και Μηχανικής Τροφίμων, Τμήμα Επιστήμης Διαιτολογίας-Διατροφής Χαροκοπείου Πανεπιστημίου* |
| **19.40-19.55** | **Η Κορινθιακή σταφίδα στο τραπέζι μας. Προτάσεις αξιοποίησης σε συνταγές**  *Γεώργιος Παλησίδης, Καθηγητής Γαστρονομίας & Σύμβουλος Επιχειρήσεων Εστίασης και τροφίμων* |
| **19.55-20.05** | **"Think out of the Box ", (Σκέψου χωρίς σύνορα)**  *Κατερίνα Ρέππα-Ζεστός, Διεθνής Μεσολαβητής - International Business Coordinator* |
| **20.05-20.30** | Ερωτήσεις - Παρεμβάσεις - Συζήτηση |

**ΣΤΟΧΟΘΕΣΙΑ**

Στόχοι του επιμορφωτικού σεμιναρίου είναι οι εκπαιδευόμενοι να:

* Κατανοήσουν τις «αξίες» αυτού του τοπικού προϊόντος, της κορινθιακής σταφίδας, το οποίο συνιστά ένα από τα κυριότερα εθνικά, ιστορικά και παραδοσιακά προϊόντα της Ελλάδας.
* Προσεγγίσουν διεπιστημονικά και διαθεματικά την κορινθιακή σταφίδα, καθώς η διαδικασία παραγωγής και κατανάλωσής της σχετίζεται με το φυσικό και ανθρωπογενές περιβάλλον, την οικονομία, την κοινωνία και τον πολιτισμό των περιοχών παραγωγής αλλά και ευρύτερα και να επισημάνουν τον ρόλο ενός τοπικού προϊόντος στην αειφορική ανάπτυξη των τοπικών κοινωνιών.
* Διερευνήσουν τη δυνατότητα αξιοποίησης του θέματος στα Εκπαιδευτικά Προγράμματα για την Αειφορία (Προγράμματα Περιβαλλοντικής Εκπαίδευσης, Αγωγής Υγείας, Πολιτιστικών Θεμάτων, Αγωγής Σταδιοδρομίας).
* Συνδέσουν τη μαύρη κορινθιακή σταφίδα με την καθημερινότητά μας και να την τοποθετήσουν στην καθημερινή διατροφή.
* Αξιοποιήσουν τις δυνατότητες της εξ αποστάσεως εκπαίδευσης, με συνεργατική μεθοδολογία.

Επιπλέον, το επιμορφωτικό σεμινάριο στοχεύει στη δημιουργία και αξιοποίηση του εκπαιδευτικού υλικού σε ηλεκτρονική μορφή.

Το επιμορφωτικό σεμινάριο συνδέεται θεματολογικά και θα υποστηρίξει τη λειτουργία του Εθνικού Θεματικού Δικτύου Περιβαλλοντικής Εκπαίδευσης ***«Άμπελος…. Ελλ-Οίνων αγαθόν»*** του Κ.Π.Ε. Σικυωνίων, καθώς η κορινθιακή σταφίδα σχετίζεται άμεσα με την καλλιέργεια της αμπέλου.

**ΔΗΛΩΣΗ ΣΥΜΜΕΤΟΧΗΣ**

Στο επιμορφωτικό πρόγραμμα μπορούν να δηλώσουν συμμετοχή οι εκπαιδευτικοί των σχολικών μονάδων των Διευθύνσεων Πρωτοβάθμιας και Δευτεροβάθμιας Εκπαίδευσης **των Π.Δ.Ε. Πελοποννήσου και Δυτικής Ελλάδας** καθώς και των σχολικών μονάδων των Διευθύνσεων Πρωτοβάθμιας και Δευτεροβάθμιας Εκπαίδευσης **Ζακύνθου.**

Η επιμόρφωση θα υλοποιηθεί μέσω πλατφόρμας Zoom σύγχρονης εξ αποστάσεως εκπαίδευσης (ΕξΑΕ) και η δυνατότητα συμμετοχής στην πλατφόρμα θα είναι 270 άτομα.

**Η αίτηση συμμετοχής των ενδιαφερομένων εκπαιδευτικών γίνεται στη διεύθυνση:**

[**https://forms.gle/2CM4nPYQa142fNVf6**](https://forms.gle/2CM4nPYQa142fNVf6)

**μέχρι και τη Δευτέρα 01/03/2021**

Στους επιλεγέντες, **θα αποσταλεί εγκαίρως το πρόγραμμα της δεύτερης ημέρας, η φόρμα δήλωσης προτίμησής τους για το εργαστήριο που επιθυμούν να παρακολουθήσουν,** καθώς **και ο σύνδεσμος για την είσοδό τους στην πλατφόρμα της επιμόρφωσης** στην ηλεκτρονική διεύθυνση που θα δηλώσουν.

Μετά την ολοκλήρωση και των δύο ημερών του σεμιναρίου, θα σταλεί και η βεβαίωση παρακολούθησης (προϋπόθεση η παρακολούθηση του σεμιναρίου και τις δύο ημέρες) μέσω του e-mail τους καθώς και το εκπαιδευτικό υλικό που θα παρουσιαστεί στο σεμινάριο.

**ΠΡΟΫΠΟΛΟΓΙΣΜΟΣ**

Η υλοποίηση του σεμιναρίου θα είναι χωρίς δαπάνες.

*Η εκδήλωση υλοποιείται στο πλαίσιο της Πράξης «Κέντρα Περιβαλλοντικής Εκπαίδευσης (Κ.Π.Ε.) – Περιβαλλοντική Εκπαίδευση», το οποίο υλοποιείται μέσω του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση» με τη συγχρηματοδότηση της Ελλάδας και της Ευρωπαϊκής Ένωσης.*

**Με εκτίμηση,**

**εκ μέρους των συνεργαζόμενων φορέων**

**Η Αναπληρώτρια Υπεύθυνη του Κ.Π.Ε. Σικυωνίων**

**Γεωργία Ματσούκα**

**Γεωπόνος**

**Κοινοποίηση:**

1. **Υ.ΠΑΙ.Θ./** Γενική Δ/νση Σπουδών Α/θμιας και Β/θμιας Εκπ/σης Δ/νση Υποστήριξης Προγραμμάτων & Εκπαίδευσης για την Αειφορία/Τμήμα Α΄ Εκπαίδευσης για το Περιβάλλον και την Αειφορία
2. **Π.Δ.Ε. Πελοποννήσου**
3. **Π.Δ.Ε. Δυτικής Ελλάδας**
4. **Π.Δ.Ε.  Ιονίων Νήσων**
5. **Συνεργαζόμενα Κ.Π.Ε.**
6. **Συντονιστές Εκπαιδευτικού Έργου για την Αειφορία** των (ΠΕ.Κ.Ε.Σ.) των Π.Δ.Ε. Πελοποννήσου, Δυτ. Ελλάδας & Ιονίων Νήσων
7. **MEdIES** /Μεσογειακό Γραφείο Πληροφόρησης για το Περιβάλλον, τον Πολιτισμό και την Αειφόρο Ανάπτυξη
8. **Ι.ΝΕ.ΔΙ.ΒΙ.Μ.**

Συνημμένα αρχεία: Αφίσα σεμιναρίου